stanford-oval/wikipedia huggingface dataset:
פיקוד המבצעים המיוחדים (דנמרק)
היסטוריה

יחידות הכוחות המיוחדים של הצבא המלכותי הדני מרוכזות במסגרת קורפוס היגר, בזמן שהיחידות המקבילות של הצי המלכותי הדני מרוכזות בקורפוס האמודאים. ב-2014 החליט משרד ההגנה הדני על הקמת פיקוד אחד שירכז תחתיו את שני הקורפוסים. לשם כך הוקם פיקוד המבצעים המיוחדים אשר כפוף בתורו לפיקוד ההגנה. פרט לשני הקורפוסים, לפיקוד המבצעים המיוחדים כפופה גם יחידה עצמאית מובחרת של הצי הנקראת סיירת מזחלות הכלבים סיריוס, אשר אחראית על הפעילות באזור גרינלנד.
מטה פיקוד המבצעים המיוחדים נמצא בבסיס האווירי שבעיר אולבורג.
פטרנודונטיה

| פטרנודונטיה |
| --- | --- |
שלד של פטרנודון  שלד של קולובורינכוס
תקופה
קרטיקון תחתון-עליון 127–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
קבוצה:: פטרנודונטיה
שם מדעי
 Pteranodontia

פטרנודונטיה (שם מדעי: Pteranodontia) הוא ענף של פטרוזאורים מתת-סדרת הפטרודקטיליים. הוא הוגדר בידי החוקר עותניאל צ'ארלס מארש ב-1887. המאובנים של בני הקבוצה התגלו לאורך אירופה, אסיה ולאורך אמריקה.
קבוצה זו משתייכת לענף אורניתוכירואידה, בו גם קבוצת האז'דרכואידה, הכולל את גדולי הפטרוזאורים ממשפחת האז'דרכיים. קבוצה זו כוללת את הניקטוזאוריים, את הפטראנודוניים וקרוביהם ואת האורניתוכיריים שגם הם היו ענקיים. לחלקם היו שיניים בלסתותיהם הרחבות שכללו לעיתים רבות בליטה על החוטם, ולאחרים היו "כרבולות" גבוהות כמו אצל הניקטוזאורוס או אצל הפטרנודון. מבנה הגפיים שלהם הזכיר בצורתו עצמות דינוזאורים והיה לא-פרופורציונלי. בתחילה סברו שהם היו מגושמים מאוד על הקרקע, אם כי חוקרים אחרים מניחים שהם נעו על שתי רגליים או אף בקפיצה. חוקרים שבדקו את שלד האנהגוארה מעריכים שהוא התפתל בקפיצות.
את מרבית חייהם הם דאו על אוויר חם בדומה לנשרים מודרניים. חלקם כנראה היו טורפים גדולים, ואחרים ניזונו בעיקר מדגים שהם שלו מהים. אחרים נעו על הקרקע והיו אוכלי נבלות שהזכירו את האז'דרכיים הענקיים.
כל בני הקבוצה נכחדו עם סיום הקרטיקון לפני 66 מיליון שנה, יחד עם אחרוני הדינוזאורים.
מיון

משפחה ניקטוזאוריים (Nyctosauridae)
קבוצה פטרנודונטואידה (Pteranodontoidea)
סוג Piksi?
סוג סנטנדקטילוס (Santanadactylus)?
משפחה פטראנודוניים (Pteranodontidae)
קבוצה Ornithocheiromorpha
משפחה Lonchodectidae
קבוצה Lanceodontia
משפחה Mimodactylidae
משפחה איסטיודקטיליים (Istiodactylidae)
קבוצה Anhangueria
משפחה בוראופטריים (Boreopteridae)
משפחה Hamipteridae
קבוצה Targaryendraconia
משפחה Cimoliopteridae
משפחה Targaryendraconidae
קבוצה Ornithocheirae
משפחה אנהגואריים (Anhangueridae)
משפחה אורניתוכיריים (Ornithocheiridae)
הערות שוליים

↑  Dinosaur Revolution: Anhanguera
ערך זה הוא קצרמרבנושא בעלי חיים פרה-היסטוריים. אתם מוזמנים לתרום לוויקיפדיה ו.
פרדיננד השני, קיסר האימפריה הרומית הקדושה

פרדיננד השני, קיסר האימפריה הרומית הקדושה (9 ביולי 1578 - 15 בפברואר 1637) לבית הבסבורג, שלט בין השנים 1620–1637.
ביוגרפיה

פרדיננד נולד ב-9 ביולי 1578 לקרל השני, ארכידוכס אוסטריה ומריה אנה מבוואריה, בתם של אלברכט החמישי, דוכס בוואריה ואנה, ארכידוכסית אוסטריה. פרדיננד התחנך על ידי הישועים, ולאחר מכן למד באוניברסיטת אינגולשטדט. בשנת 1595 קיבל פרדיננד את השליטה בנחלותיו, שבהן פעל בן דודו מקסימיליאן השלישי, ארכידוכס אוסטריה כעוצר, ומיד פתח בדיכוי הפרוטסטנטים בנחלותיו.
מכיוון שלבן דודו מתיאס, קיסר האימפריה הרומית הקדושה לא היו ילדים, הוכתר פרדיננד בשנת 1617 למלך בוהמיה. הכתרתו של פרדיננד, שבמקור היה הארכידוכס של שטיריה (Styria) כמלך בוהמיה, נמנתה עם הגורמים לפרוץ מלחמת שלושים השנים. במהלך רוב המלחמה כיהן גם כשליט האימפריה הרומית הקדושה. פרדיננד היה קתולי אדוק ולחם למען השבת מעמד הבכורה של הקתוליות ברחבי אירופה. הוא היה מאבירי הקונטרה-רפורמציה הקתולית במהלך מלחמת שלושים השנים והיה חסיד השלטון האבסולוטי.
בשנת 1630 הצטרף גוסטב השני אדולף, מלך שוודיה לאויביו, ובשנת 1632 ספג צבאו של פרדיננד תבוסה מידי השוודים בקרב ליצן. בשנת 1635 חתם פרדיננד על שלום פראג, אולם המלחמה לא הסתיימה בכך.
ב-15 בפברואר 1637 מת פרדיננד בווינה, ובנו פרדיננד השלישי, קיסר האימפריה הרומית הקדושה עלה לשלטון במקומו.
משפחתו

ב-23 באפריל 1600 התחתן פרדיננד עם מריה אנה מבוואריה, בתו של וילהלם החמישי, דוכס בוואריה, ממנה נולדו לו 7 ילדים:
כריסטינה, ארכידוכסית אוסטריה (1601).
קרל, ארכידוכס אוסטריה (1603).
יוהאן קרל, ארכידוכס אוסטריה (1605–1619).
פרדיננד השלישי, קיסר האימפריה הרומית הקדושה (1608–1657).
מריה אנה, ארכידוכסית אוסטריה (1610–1665), התחתנה עם מקסימיליאן הראשון, הנסיך הבוחר מבוואריה.
ססיליה רנאטה, ארכידוכסית אוסטריה (1611–1644), התחתנה עם ולדיסלאב הרביעי, מלך פולין.
לאופולד וילהלם, ארכידוכס אוסטריה (1614–1662).
בשנת 1622 נישא לאשתו השנייה, אלאונורה גונזאגה (1598-1665) בעיר אינסברוק.
פסו צ'יליאני

פסו צ'יליאני (בספרדית Peso Chileno), הוא המטבע של צ'ילה. הפסו הנוכחי הופץ מאז 1975, כאשר הגרסה הקודמת הייתה במחזור בין 1817 ל-1960. הסמל שלו מוגדר כאות S עם פס אנכי אחד או שניים-$
לפי תקן ISO 4217 סימנו הבנקאי של הפסו הצ'יליאני CLP הפסו חולק ל-100 סנטאבו עד ל-31 במאי 1996, אז בוטלה החלוקה באופן רשמי (וחובה לשלם בפזו שלמים).
בפברואר 2023, שער החליפין היה בסביבות CLP$800 ל$1.
| --- | --- |
1 peso chileno 1976-R (32207590515)1 peso chileno 1976-A (31366241784)
 משתמשים:  צ'ילה צ'ילה
 סמל:  $ (סימן הדולר)
 ISO 4217:  CLP
 לשון רבים:  פזוס
 יחידות משנה
 1:100:  סנטבוס (centavo)
 מטבעות ושטרות
 שטרות בשימוש:  1,000, 2,000, 5,000, 10,000, 20,000
 מטבעות בשימוש:  1, 5, 10, 50, 100, 500
 בנק מרכזי
 אינפלציה:  4.52% (2021 est.) 3.05% (2020 est.) 2.56% (2019 est.)
 בנק מרכזי:  הבנק המרכזי של צ'ילה
 www.bcentral.cl
 → Chilean escudo 
הגרסה הנוכחית של המטבע יצאה ב-1975, והחליפה הנפקה קודמת מ-1960.
האסקודו

האסקודו (בספרדית escudo)היה המטבע של צ'ילה בין השנים 1960 ל-1975, מחולק ל-100 סנטסימוס. הוא החליף את הפסו (הישן) בשיעור של 1 אסקודו = 1000 פסו והוחלף בעצמו בפזו חדש, בשיעור של 1 פסו = 1000 אסקודו. הסמל Eº שימש עבור האסקודו.
הפסו השני

הפסו הנוכחי הוצג ב-29 בספטמבר 1975 בצו ממלכתי 1,123, והחליף את האסקודו בשיעור של 1 פסו עבור 1,000 אסקודו.
מטבעות

בשנת 1975, הוצגו מטבעות בערכים של 1, 5, 10 ו-50 סנטאבוס ו-1 פסו. המטבעות 1, 5 ו-10 סנטאבו היו דומים מאוד למטבעות 10, 50 ו-100 האסקודו שהם החליפו.
מאז 1983, האינפלציה הותירה את מטבעות הסנטבו מיושנים. מטבעות 5 ו-10 פזו הוצגו בשנת 1976, ואחריהם מטבעות 50 ו-100 פזו בשנת 1981 ומטבע דו-מתכתי של 500 פזו בשנת 2000. מטבעות הנמצאים כעת במחזור הם בערכים של 1, 5, 10, 50, 100, ו 500 פזו; עם זאת, נכון לשנת 2016 ערכו של הפסו ירד מספיק כדי שרוב הקמעונאים ואחרים נוטים להשתמש במחירים שהם כפולות של 10 פסו, תוך התעלמות מסכומים קטנים יותר. מטבע 1 פזו נדיר.
ב-26 באוקטובר 2017 הפסיקה המטבעה לייצר מטבעות של 1 ו-5 פזו, והחלה לקבל את המטבעות האלה ישירות במטבעה כדי להחליף לערך גדול יותר. ב-1 בנובמבר 2017 החלו גופים מסחריים לעגל סכומים לתשלום במזומן, לעגל כלפי מטה לסכומים המסתיימים ב-1 עד 5 פסו, ולעגל כלפי מעלה לסכומים המסתיימים ב-6 עד 9 פסו. עסקאות וצ'קים אלקטרוניים אינם מושפעים. שינוי זה השפיע על ארגוני צדקה שונים שהיו להם תוכניות לקבלת תרומות בקופה
מיד לאחר סיום הדיקטטורה הצבאית בצ'ילה (1973–1990), שונו העיצובים הקדמיים של מטבעות 5 ו-10 פסו. המטבעות הללו נשאו דמות נשית מכונפת לובשת גלימה קלאסית והוצגה כאילו זה עתה שברה שרשרת הקושרת את שתי ידיה זו לזו (ניתן לראות אורך של שרשרת תלויה על כל פרק כף היד שלה); לצדה מופיעים תאריך ההפיכה בספרות רומיות והמילה libertad (בספרדית "חירות").
לאחר שובה של הדמוקרטיה, אומץ עיצוב עם דיוקנו של ברנרדו או'היגינס. בשנת 2001, הופץ מטבע של 100 פזו שעוצב מחדש, הנושא את דמותה של אשת מפוצ'ה (תושביה הילידים של מרכז צ'ילה). בפברואר, 2010, התגלה שבסדרת 2008 של מטבעות 50 הפסו שם המדינה צ'ילה היה שגוי באיות כ-chiie. המטבעה הלאומית מסרה כי היא לא מתכננת לקרוא להחזיר את המטבעות, שהיו בשווי של כ-0.09 דולר ארצות הברית כל אחד באותו זמן, המטבעות הפגומים הפכו לפריטי אספנים.
שטרות

בשנת 1976, הוצגו שטרות בערכים של 5, 10, 50 ו-100 פסו, כאשר ההיפוכים של גב השטר של שני הערכים הנמוכים, היו דומים לאלו של שטרות ה-5,000 ו-10,000 האסקודו שאותם החליפו. האינפלציה הובילה מאז להנפקה של שטרות בערכים גבוהים בהרבה. שטרות של חמש מאות פזו הוצגו במאי, 1977, ואחריהם 1000 פזו (ביוני 1978), 5000 פזו (יוני 1981), 10,000 פזו (יוני 1989), 2000 פזו (דצמבר, 1997), ושטרות של 20,000 פזו (דצמבר, 1998). השטרות של 5, 10, 50, 100 ו-500 פזו הוחלפו במטבעות, והותירו רק שטרות ה-1000, 2000, 5000, 10,000 ו-20,000 פסו במחזור. גרסאות מעוצבות מחדש של ארבעת הערכים הגבוהים ביותר הונפקו בשנים 2009 ו-2010. השטר החדש והפופולרי של 1000 פזו הונפק ב-11 במאי 2011. מאז ספטמבר 2004, השטר של 2000 פזו הונפק כשטר פולימרי בלבד; השטר של 5000 פזו הועבר לפולימר בספטמבר 2009; והשטר של 1000 פזו הועבר לפולימר במאי 2011. זו הייתה הפעם הראשונה בהיסטוריה של צ'ילה שמשפחה חדשה של שטרות הוכנסה למחזור מסיבות אחרות מלבד השפעות האינפלציה. החל מינואר 2012, רק שטרות ה-10,000 ו-20,000 פסו עדיין מודפסים על נייר כותנה. לכל השטרות החדשים אותו גובה של 70 מ"מ (2.8 אינץ'), בעוד שאורכם משתנה בהפרשים של 7 מ"מ (0.28 אינץ') בהתאם לערכים הנקובים שלהם: הקצר ביותר הוא השטר של 1000 פזו והארוך ביותר הוא 20,000 פזו. קשה יותר לזייף את השטרות החדשים בגלל אמצעי אבטחה חדשים. העיצוב והייצור של כל משפחת השטרות החדשה הוקצו לחברה האוסטרלית Note Printing Australia Ltd עבור שטרות 1000, 2000 ו-5000 פסו, ולחברה השוודית Crane AB עבור שטרות של 10,000 ו-20,000 פסו.
שמות מטבעות בתרבות הפופולרית

לספרדית צ'יליאנית יש שמות לא רשמיים לכמה שטרות ומטבעות. אלה כוללים לוקה (luca) באלף פזו, קינה (quina) בחמש מאות פזו (quinientos זה בספרדית "חמש מאות"), וגמבה (gamba) ("חסילון") במאה פזו (או לאחרונה 100,000 פזו). שמות אלה ישנים: לדוגמה, גמבה ולוקה הוחלו על 100 ו-1000 אסקודו לפני 1975. המונח גמבה הוא התייחסות לצבע של שטר כסף של מאה פזו שהונפק בין 1933 ל-1959. בהתאם להקשר, גמבה עשויה להיות מאה פזו או מאה אלף פזו. למשל, אפשר לומר שמחשב חדש עולה שית גמבות. זה אומר מאתיים אלף פזו. בדרך כלל, סכום של מיליון פסו, מכונה פאלו (palo- מקל).
שער הפסו כנגד הדולר האמריקאי

בין 1974 ל-1979, הפסו הצ'יליאני הורשה לנוע בתוך רצועת ניוד מוגדרת.
מיוני 1979 עד 1982 הפזו הוצמד לדולר ארצות הברית לפי שער חליפין קבוע.
ביוני 1982, במהלך המשבר הכלכלי של אותה שנה, הפזו פוחת והשתמשו במשטרים שונים של שער חליפין.
באוגוסט 1984 חזר הפסו למערכת של רצועת ניוד, שהותאמו מעת לעת כדי לשקף הבדלים בין אינפלציה חיצונית ופנימית. החל מספטמבר 1999, הפסו הצ'יליאני נסחר בחופשיות מול הדולר האמריקאי בפעם הראשונה. עם זאת, הבנק המרכזי של צ'ילה שומר לעצמו את הזכות להתערב, דבר שעשה בשתי הזדמנויות כדי להתמודד עם פיחות מופרז: הראשון, באוגוסט וספטמבר 2001, עלה בקנה אחד עם משבר ההמרה של ארגנטינה ועם פיגועי 11 בספטמבר בארצות הברית. השני, באוקטובר 2002, היה במהלך הבחירות לנשיאות בברזיל.
שער הפסו כנגד הדולר האמריקאי > שער הפסו לדולר ארצות הברית ב-5 השנים האחרונות

נקודת המקסימום - 15/07/2022 - 1,050.75
נקודת המינימום - 22/02/2019 - 638.5
| 2019> תאריך | 2019> שער |  | 2020> תאריך | 2020> שער |  | 2021> תאריך | 2021> שער |  | 2022> תאריך | 2022> שער |  | 2023> תאריך | 2023> שער |  | 2024> תאריך | 2024> שער |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31/01/2019 | 664 |  | 31/01/2020 | 799 |  | 29/01/2021 | 734 |  | 28/01/2022 | 813 |  | 31/01/2023 | 808 |  |  |  |
| 27/02/2019 | 648 |  | 28/02/2020 | 817 |  | 26/02/2021 | 723 |  | 25/02/2022 | 804 |  | 28/02/2023 | 834 |  |  |  |
| 30/03/2019 | 680 |  | 27/03/2020 | 830 |  | 26/03/2021 | 732 |  | 31/03/2022 | 789 |  | 31/03/2023 | 791 |  |  |  |
| 30/04/2019 | 678 |  | 29/04/2020 | 836 |  | 30/04/2021 | 710 |  | 29/04/2022 | 853 |  | 28/04/2023 | 793 |  |  |  |
| 31/05/2019 | 709 |  | 29/05/2020 | 799 |  | 28/05/2021 | 724 |  | 27/05/2022 | 827 |  | 26/05/2023 | 800 |  |  |  |
| 28/06/2019 | 677 |  | 30/06/2020 | 821 |  | 25/06/2021 | 732 |  | 30/06/2022 | 926 |  | 30/06/2023 | 802 |  |  |  |
| 30/07/2019 | 697 |  | 31/07/2020 | 756 |  | 30/07/2021 | 756 |  | 29/07/2022 | 903 |  | 28/07/2023 | 827 |  |  |  |
| 30/08/2019 | 721 |  | 28/08/2020 | 771 |  | 27/08/2021 | 782 |  | 26/08/2022 | 903 |  | 31/08/2023 | 852 |  |  |  |
| 30/09/2019 | 726 |  | 29/09/2020 | 784 |  | 27/09/2021 | 793 |  | 30/09/2022 | 968 |  | 29/9/2023 | 905 |  |  |  |
| 31/10/2019 | 742 |  | 31/10/2020 | 773 |  | 29/10/2021 | 814 |  | 28/10/2022 | 943 |  | 30/10/2023 | 926 |  |  |  |
| 29/11/2019 | 858 |  | 29/11/2020 | 769 |  | 26/11/2021 | 832 |  | 25/11/2022 | 922 |  | 30/11/2023 | 870 |  |  |  |
| 31/12/2019 | 733 |  | 30/12/2020 | 715 |  | 31/12/2021 | 852 |  | 30/12/2022 | 844 |  | 31/12/2023 | 879 |  |  |  |
שערי חליפין

| שער חליפין נוכחי עבור CLP |
| --- | --- |
באתר Google Finance:: AUD CAD CHF EUR GBP HKD ILS JPY USD
באתר Yahoo! Finance:: AUD CAD CHF EUR GBP HKD ILS JPY USD
באתר XE.com:: AUD CAD CHF EUR GBP HKD ILS JPY USD
באתר OANDA.com:: AUD CAD CHF EUR GBP HKD ILS JPY USD
גרסה ישנה של המטבע
פרננדו מוסלרה

נסטור פרננדו מוסלרה מיקול (בספרדית: Néstor Fernando Muslera Micol, נולד ב-16 ביוני 1986) הוא כדורגלן אורוגוואי המשחק בעמדת השוער בגלאטסראיי. בשנת 2011 נבחר מוסלרה לשוער השישי הטוב בעולם על פי הפדרציה הבין-לאומית להיסטוריה וסטטיסטיקה של הכדורגל.
בשנת 2004 החל מוסלרה את הופעתו הראשונה בקבוצת הבוגרים של מונטווידאו וונדררס. בשתי העונות בהן שהה בקבוצה ספג 44 שערים. בשנת 2006 הושאל ממונטווידאו וונדררס לנסיונל.
באוגוסט 2007 חתם בלאציו מהסרייה א', ששילמה עבורו שילמה שלושה מיליון אירו.
ביולי 2011 חתם לחמש שנים בגלטאסראיי מליגת העל הטורקית.
פרדיננד השלישי, הדוכס הגדול של טוסקנה

פרדיננד השלישי, הדוכס הגדול של טוסקנה (בגרמנית: Ferdinand III, Großherzog von Toskana; 6 במאי 1769 - 18 ביוני 1824), היה הדוכס הגדול של טוסקנה, וכן כיהן כנסיך הבוחר של זלצבורג, וכדוכס הגדול של וירצבורג.
ביוגרפיה

פרדיננד נולד בפירנצה ב-6 במאי 1769, כבנו השני של לאופולד הראשון, הדוכס הגדול של טוסקנה, ואשתו האינפנטה מריה לואיסה, נסיכת ספרד. בשנת 1790 הפך אביו לקיסר האימפריה הרומית הקדושה, ופרדיננד מונה במקומו ב-22 ביולי 1790 לדוכס הגדול של טוסקנה.
בשנת 1792 במהלך המהפכה הצרפתית, הכיר פרדיננד באופן רשמי ברפובליקה הצרפתית הראשונה, ובכך היה לבית המלוכה הראשון שהכיר בה. משהחלו מלחמות המהפכה הצרפתית, שוכנע פרדיננד על ידי שליטי בריטניה ורוסיה להצטרף לקואליציה האנטי-צרפתית הראשונה, ואכן, פרדיננד כרת עימם ברית, אך נתן רק תמיכה פסיבית ועשה זאת ללא שום התלהבות. כעבור שנה משראה פרדיננד את הניצחונות המהדהדים של הצרפתים, פרש מהקואליציה, וב-1 במרץ 1795 הכריז על נייטרליותה של טוסקנה במלחמה.
בשנת 1799 הוקמה רפובליקה בפירנצה, ופרדיננד ברח לווינה. בשנת 1801 נחתם חוזה ארנחואס בספרד, ובו צורפו שטחי הדוכסות הגדולה של טוסקנה ודוכסות פארמה ליצירת ממלכת אטרוריה, ולאחר מכן אושר החוזה בשלום לינוויל.
בשנת 1803 קיבל פרדיננד את נסיכות הבוחר מזלצבורג, כפיצוי על הדוכסות הגדולה של טוסקנה שנלקחה ממנו. בחוזה פרסבורג בשנת 1805 צורפו שטחי נסיכות הבוחר מזלצבורג לאימפריה האוסטרית, וכפיצוי קיבל פרדיננד את שטחי בישופות וירצבורג לשעבר כנסיכות בוחר, ולאחר תקופה קצרה שודרגה נחלתו לדוכסות גדולה.
לאחר פירוקה של האימפריה הרומית הקדושה הצטרפה הדוכסות לקונפדרציה של הריין, ובשנת 1810 צורפה לדוכסות העיר שוויינפורט.
ב-26 באוקטובר 1813 לאחר תבוסתו של נפוליאון בקרב לייפציג, ביטל פרדיננד את בריתו עם נפוליאון. ב-3 ביוני 1814 נחתמה אמנה בין אוסטריה לבוואריה, ולפיה צורפו שטחי הדוכסות לממלכת בוואריה, ואילו פרדיננד קיבל בחזרה את השליטה בדוכסות הגדולה של טוסקנה.
ב-18 ביוני 1824 מת פרדיננד בפירנצה, ובמקומו עלה לשלטון בנו לאופולד.
משפחתו

ב-15 באוגוסט 1790 התחתן פרדיננד על ידי שליח עם לואיזה מנאפולי וסיציליה, שהייתה בתו של פרננדו הראשון, מלך שתי הסיציליות ושל רעייתו מריה קרולינה מאוסטריה, וב-19 בספטמבר באותה שנה מומשו הנישואים בווינה. לבני הזוג היו 5 ילדים:
קרולינה פרדיננדה תרזה (1793)
פרנצ'סקו לאופולדו (1794)
לאופולד (1797–1870).
מריה לואיזה ג'וספה קרולינה רוזה (1799–1857).
מריה תרזה (1801–1855).
ב-6 במאי 1821 התחתן פרדיננד עם מריה פרדיננדה, נסיכת סקסוניה, בתם של מקסימיליאן, נסיך הכתר של סקסוניה וקרולינה, נסיכת פארמה, אך לא היו לו ילדים ממנה.
הערות שוליים

↑  Gilman, Daniel Coit, ed. (1905). "Ferdinand III (1769–1824)". The New International Encyclopædia. 7. New York: Dodd, Mead. p. 539. Retrieved 7 October 2011.
↑  Chisholm, Hugh, ed. (1910). "Ferdinand III (1769–1824)". Encyclopædia Britannica. 10. New York: Encyclopædia Britannica Co. p. 268. Retrieved 7 October 2011.
| 0 | 1 | 2 |
| --- | --- | --- |
פרדיננד השלישי, הדוכס הגדול של טוסקנה   בית הבסבורג   נולד:6 במאי 1769 מת:18 ביוני 1824
| לאופולד הראשון, הדוכס הגדול של טוסקנה | הדוכסות הגדולה של טוסקנה   1790–1801 | לודוביקו הראשון, מלך אטרוריה |
| הירונימוס פון קולורדו | נסיכות הבוחר מזלצבורג   1803–1805 | פרנץ השני, קיסר האימפריה הרומית הקדושה |
| הקמה חדשה | הדוכסות הגדולה של וירצבורג   1805–1814 | סופח לממלכת בוואריה |
| חלק מהאימפריה הצרפתית הראשונה | הדוכסות הגדולה של טוסקנה   1814–1824 | לאופולד השני, הדוכס הגדול של טוסקנה |
| --- | --- |
בקרת זהויות :  NLI: 987007261019005171  PLWABN: 9812829843405606  BIBSYS: 13009288  BNE: XX1432112  BnF: cb12037631p (data)  GND: 118686763  ISNI: 0000 0001 2103 5251  LCCN: n85002170  NKC: jx20050517003  NLG: 228340  NSK: 000231383  NTA: 074784595  SUDOC: 070679991  VcBA: 495/62933  VIAF: 102619573   WorldCat (עם VIAF): 102619573
פריטר

| --- | --- |

פריטר תפוחים
 
 מאכלים
 סוג:  מאכל מטוגן בשמן עמוק, מאכלי רחוב, חטיף, מגדנאות 
 מטבח:  המטבח האמריקאי, המטבח הקנדי, המטבח הבריטי 
 מוצא:  אינדונזיה 
 מרכיבים עיקריים:  בלילה 
 
פריטר (בעברית: טִגְנִית; באנגלית: Fritter) הוא כל סוג של מאכל המצופה בבלילה ומטוגן בטיגון עמוק. מקור המילה במילה הלטינית frictura (טיגון), דרך צרפתית עתיקה ואנגלית תיכונה. פעמים רבות מוגשים מזונות אלה בליווי מטבלים כגון רוטב טרטר.
בדוכני פיש אנד צ'יפס בריטיים, מלווים לעיתים את מאכל הפיש אנד צ'יפס מאכלי פריטר, כמו "טבעות אננס", המכונות "פריטר אננס", או "טבעות תפוח", המכונות "פריטר תפוח", וחלק מסוגי מחית האפונה (Mushy peas), המכונות "פריטר אפונה". בצרפת, מאכלי פריטר קרויים les Beignets, ואלו מנות נפוצות בלואיזיאנה ובפסטיבלי מרדי גרא.
במטבח האמריקאי נפוצות עוגות קטנות שמורכבות ממרכיב בסיסי מסוים, אשר מעורבבות עם בלילה ומטוגנות. "פריטר תפוח" ו"פריטר תירס" הן מנות פריטר ידועות. בהכנת מנות פריטר משתמשים בדרך כלל בקמח רגיל, קמח תירס או שילוב של שניהם. המאכלים עוגת צדפות שנפוצה בניו אינגלנד, עוגת סרטנים שנפוצה במרילנד וסקרפל פילדלפי הם מאכלי פריטר ביסודם.
לפי ההגדרה, שניצל נמנה אף הוא עם המאכלים המוגדרים כפריטר.
הערות שוליים

↑  טִגְנִית במילון כלכלת הבית (תשל"ח), באתר האקדמיה ללשון העברית
↑  מאכל המורכב מקמח תירס ובשר חזיר
פרולטר זרניאנין

פרולטר נפטאגז זרניאנין (בסרבית: КК Пролетер Зрењанин) היא קבוצת כדורסל סרבית מהעיר זרניאנין. המתמודדת בליגת המשנה הסרבית בכדורסל.
היסטוריה

הקבוצה הוקמה בשנת 1947 על ידי מזכיר העירייה דרגוליוב קירצ'נסקוג, והשתתפה בליגת העל היוגוסלבית. כבר בעונתה הראשונה סיימה במקום השני אחרי האלופה הכוכב האדום בלגרד. בהמשך זכתה באליפות בעונת 1955/56 (עם המאמן וויסלב סטנקוב). ובסך הכל 4 פעמים סיימה במקום השני ופעם אחת במקום השלישי.
במשך השנים ירדה הקבוצה מגדולתה ושיחקה בליגות הנמוכות. כשהוקמה הליגה הסרבית העצמאית, השתלבה הקבוצה בליגה השנייה, בה שיחקה 3 עונות. בסיום עונת 2008/09, העפילה הקבוצה לליגת העל הסרבית לראשונה. בסיום עונת 2011/12 נשרה הקבוצה לליגה השנייה לאחר שסיימה במקום ה-18 בטבלה.
כדורסלן העבר המעוטר דיאן בודירוגה גדל במחלקת הנוער של הקבוצה ושיחק בקבוצת הבוגרים עד שנת 1990.
בתאריך ה-30 ביוני 2009, נפתח היכל הספורט החדש של הקבוצה, מדיסון קריסטל המכיל 3,000 מקומות ישיבה.
תארים והשגים

הליגה היוגוסלבית :
אליפות (1): 1956
מקום שני: 1948, 1952, 1955, 1957
שחקני עבר בולטים

סרביה דיאן בודירוגה
סרביה דיאן סנצ'נסקי
סרביה וילמוש לוצי
ראו גם

פרולטר זרניאנין (כדורגל)
פטרישיה קלמבר

| --- | --- |
אין תמונה חופשית
 לידה:  30 בדצמבר 1957 (בת 66) סקנקטדי, ארצות הברית 
 מדינה:  ארצות הברית 
 תקופת הפעילות:  מ-1981 
 בן או בת זוג:  דניאל גרול (1986–?) 
 פרופיל ב-IMDb
 
פטרישיה קלמבר (באנגלית: Patricia Kalember; נולדה ב-30 בדצמבר 1956) היא שחקנית אמריקאית.
ביוגרפיה

קלמבר נולדה בסקנקטדי במדינת ניו יורק וגדלה בין היתר בבקונטיקט ובקנטקי, היא בוגרת תואר בתיאטרון מאוניברסיטת אינדיאנה ותואר שני מאוניברסיטת טמפל.
קריירה

ב-1981 הופיעה לראשונה בטלוויזיה באופרת הסבון "דאלאס", לאחר מכן הופיעה באופן קבוע באופרת הסבון "Loving". ב-1990 שיחקה בסרט האימה "Jacob's Ladder".
היא גילמה את ג'ורג'י בסדרת הדרמה "אחיות". ב-2002 שיחקה בסרט הטלוויזיה "Path to War", סרט ביוגרפי על לינדון ג'ונסון.
היא שיחקה שופטת במספר פרקים של הסדרה חוק וסדר: מדור מיוחד. ב-2011 שיחקה בסרט ללא גבולות.
בשנים 2017–2019  שיחקה בסדרת גיבורי העל "הקרצייה" מבית אמזון פריים וידאו.
חיים אישיים

מ-1980 ועד 1983 הייתה נשואה לשחקן מארק טורס, ב-1986 נישאה בשנית לשחקן הבריטי דניאל גרול ולהם שלושה ילדים.
פרויקט דניאל

פרויקט דניאל היה פרויקט ישראלי משנת 2003, שהוקם כדי להעריך את האיום על עם ישראל ממדינות אחרות במזרח התיכון, במיוחד מאיראן ותוכנית הגרעין האירנית. הוא הוכן על ידי צוות של מומחי מדיניות חוץ וצבא ישראלים. הדו"ח הוגש לראש ממשלת ישראל, אריאל שרון, ונדון בין ישראל, ארצות הברית ונאט"ו.
לפי ההמלצות שהוגשו "האיום הקיומי העיקרי על ישראל כיום הוא מלחמה קונבנציונלית נגדה על ידי קואליציה של מדינות ערב או איראן". לאור זאת "על ישראל להמשיך במדיניות העמימות הגרעינית שלה. אולם, אם במועד עתידי כלשהו, מדינות מזרח תיכוניות, ובמיוחד אירן, יפתחו טכנולוגיה גרעינית שבעיני ישראל תיראה כאיום, אז רצוי שישראל תעבור לחשיפה מוגבלת של יכולותיה הגרעיניות, כאמצעי הרתעה".
חברי הפרויקט

ששת חברי מועצת המנהלים של פרויקט דניאל היו פרופסור לואיס רנה ברס (אנ') ודוקטור רנד ה. פישביין (עוזר מיוחד לענייני ביטחון לאומי לסנאטור דניאל אינווי) מארצות הברית, נעמן בלקינד "עוזר לאמצעים מיוחדים" של שר הביטחון הישראלי, האלוף פרופסור יצחק בן ישראל, דוקטור אדיר פרידור, מתמטיקאי, סא"ל (במיל) בחיל האוויר הישראלי שבו מילא תפקיד של מתכנן מערכות בכיר ולשעבר ראש מערכת הניתוחים הצבאיים ברפא"ל, ואל"ם יואש צידון.
סיכום ההמלצות

הפרויקט דן בסכנה מ'נשק להשמדה המונית', כולל נשק גרעיני, כימי וביולוגי.
המלצות הדו"ח היו שישראל תעשה כל שניתן כדי למנוע את הקמת קואליציה אנטי-ישראלית. הוא הציע לישראל לשמור על האופציה לבצע מכה מקדימה. התקיפות יהיו שילוב של תקיפות אוויריות ופעולות חשאיות סלקטיביות של כוחות קרקע במקומות קריטיים.
היא גם המליצה שישראל תשמור על מדיניותה הנוכחית של עמימות בנוגע לתוכנית הגרעין. אם, במועד מאוחר יותר, מדינות אחרות במזרח התיכון (בעיקר איראן) ירכשו טכנולוגיה גרעינית שישראל תתפוס כאיום, אזי פרויקט דניאל המליץ על חשיפה מוגבלת של יכולת הנשק הגרעיני של ישראל, כגורם הרתעה.
ההמלצה הסופית הייתה שישראל תספק תמיכה בונה למלחמה של ארצות הברית בטרור, במיוחד במלחמה בטרור.[דרושה הבהרה]
ההמלצות המפורטות של "פרויקט דניאל" הוגשו לראש הממשלה אריאל שרון ב-16 בינואר 2003.
ראו גם

נשק להשמדה המונית בישראל
תוכנית הגרעין של ישראל
דוקטרינת הדאחייה
מכה מקדימה
פרויקט דדלוס

איור של התכנון לחללית פרויקט דדלוס
פרויקט דדלוס (באנגלית: Project Daedalus) הוא מחקר שנערך בשנים 1973–1978 על ידי החברה הבריטית הבין-כוכבית, במטרה ליצור עיצוב מתקבל על הדעת של כלי רכב בין-כוכבי לא-מאויש. כתריסר מדענים ומהנדסים לקחו חלק במיזם.
היעד שנבחר למשימה היה כוכב ברנרד, במרחק 5.9 שנות אור, אשר בזמנו סברו כי הוא בעל כוכב לכת (העדויות לקביעה זו נמצאו לא אמינות מאוחר יותר). עם זאת, העיצוב נדרש להיות גמיש מספיק כדי שניתן יהיה לשנות את יעד המשימה לכל כוכב קרוב אחר.
שני העקרונות המנחים בתכנון החללית היו שימוש בטכנולוגיות קיימות או של העתיד הקרוב וזמן טיסה של כ-50 שנה, סדר גודל של אורך חיי אדם, למרות היותה גשושית מחקר בלתי מאוישת. שיטת ההנעה שנבחרה עבור המשימה הייתה היתוך גרעיני.